વ્યક્તિને એકજ ગુરુ હોય છે પણ અહિ ગુરુઓ છે /Sachchidanandji | niravrave નિરવ રવે-સહજ ભાવોના દ્યોતક*
← ઈશ્વરની આવશ્યકતા +THE WAY TO PEACE OF MIND
ડૉ.ચન્દ્રવદન માધવભાઈ મીસ્ત્રી +ક્ષમા →
by pragnaju | August 3, 2015 · 2:53 am	↓ Jump to Comments
વ્યક્તિને એકજ ગુરુ હોય છે પણ અહિ ગુરુઓ છે /Sachchidanandji
http://www.sachchidanandji.org/cgi-bin/playlect.cgi?../SATLECT/mp3ss545.htm:SATLECT 3
Side A – MAARAA GURUO, MUMBAI, મારા ગુરૂઓ, મુંબઇ, બોરીવલ્લી કોફીમેટ સંસ્થા. વ્યક્તિને એકજ ગુરુ હોય છે પણ અહિ ગુરુઓ છે, તે સમજો. ગુરૂ પરંપરાની ચાર કક્ષાઓ – પ્રાચીન કાળનો આચાર્ય(ઋષિ), શ્રમણ કાળનો સાધુ, આદર્શ વ્યક્તિ (શિવાજી અને સ્વામી રામદાસ) અને ગાદીની પરંપરાવાળો ગુરૂ. @6.49min. આ ચોથી ગુરૂ પરંપરાની વ્યવસ્થા સાથે હું સંમત નથી. એમાં જ્ઞાન નથી, જ્ઞાન માટે કોઇ દિક્ષા લેતું નથી, દિક્ષા આપનાર પોતાને પણ જ્ઞાન નથી હોતું, માત્ર વાળાબંધીને સાબુત રાખવા આ એક પ્રક્રિયા ચલાવવામાં આવી છે. હું જુની પરંપરામાં સંમત છું. મારા ત્રણ ગુરૂઓ છે. વાંચન, ભ્રમણ અને નીરિક્ષણ. શ્રી મદ ભાગવતમાં ગુરૂ દત્તાત્રયના ૨૪ ગુરૂઓની સમજણ. તમે બારેબાર મહિના સત્સંગ કરો તો સત્સંગની અસર નહિ થાય. @9.25min. જેસલ-તોરલનું ઉદાહરણ સાંભળો. મૃત્યુના ડર સૌને લાગે છે. એમાં પણ હિંસકો સૌથી વધારે ડર લાગતો હોય છે. જો આ સંસાર સારો ન હોત તો કોઈને જીવવાની ઈચ્છા નહિ થાય. સૌરાષ્ટ્રમાં એક બહારવટિયો થઇ ગયો. એણે વીણી વીણીને સવાસો પટેલોના નાક કાપીને મારી નાખેલાં એ વિષે વધુ આગળ સાંભળો. ભક્તિની ઉપાસનાની અધ્યાત્મની શરૂઆત પાપોની સ્વીકૃતિના એકડાથી થતી હોય છે. જેસલે એક પછી એક પાપોના એકરાર કાર્ય પછી બેડલી બચી ગઈ. "જેસલ જગનો ચોરટો એને પળમાં કીધો પીર" @15.47min. બુદ્ધના માટે એવું કહેવાય છે કે એમને બૌદ્ધગયામાં એમને જ્ઞાન થયું, જ્ઞાન થયું એની ના નથી પણ જ્યાં ગૂંચવાયેલા ત્યાં જીવનના એક ક્ષેત્રનું જ્ઞાન થયું. એ ક્યાં ગૂંચવાયા હતા તે સાંભળો. બુદ્ધને થયેલા જ્ઞાન વિશે. આત્મ કલ્યાણના ત્રણ માર્ગો. કર્મ-કાંડ, દેહ-દમન, સમ્યક જ્ઞાન- સાંખ્ય (કપિલ). @19.10min. બુદ્ધ લાખોના ગુરુ થયા પણ બુદ્ધના ગુરૂ કોણ હતા? ભરવાડણ બાઈએ ગુરુનું કામ કર્યું. સંસારીઓમાં જેટલી ઈર્ષ્યા હોય એથી સો ગણી વધારે ઈર્ષ્યા તપસ્વીઓમાં હોય. એક તપસ્વીને ચાર માણસો વધારે પગે લાગે તો બીજા તપસ્વીને ઈર્ષ્યા થાય. બહારના કઠોર જીવનથી અંતરનો કોઈ વિકાસ નથી થતો. જીવન કોઈ છેડા પર નથી પણ મધ્યમાં છે. "युक्ताहारविहारस्य…..योगो भवति दु:खहा"….(गीत 6-17). તમે યોગ્ય સમયે યોગ્ય આહાર કરો, યોગ્ય વિહાર કરો, ઊંઘવાના ટાઇમે ઊંઘો, જાગવાના ટાઇમે જાગો, કુદરતના સામે ના પડો કુદરતને મિત્ર બનાવો. બુદ્ધને જ્ઞાન થયું એનો અર્થ એવો નથી કે બુદ્ધને સૂર્ય, ચંદ્ર, તારાઓનું, પૃથ્વીનું જ્ઞાન થઇ ગયું. અમારા એક ઓળખીતા એક ભગવાન છે, દેવ થઇ ગયા. એમણે, એમના ભક્તોને કહ્યું કે હું સુરતના બાંકડે બેઠો હતો અને મહાવીર કરતાયે વધારે જ્ઞાન થઇ ગયું. ધાર્મિક ક્ષેત્રમાં જેટલું ચલાવવું હોય એટલું ચલાવી શકાય છે. વિજ્ઞાનું ક્ષેત્ર હોય તો લોકો પ્રયોગ શાળાનું પ્રુફ માંગે. તમે જાતે એમ કહી દો કે હું પોતે ભગવાન છું તો કહે હા, બરાબર છે. તમે એક ૫-૨૫ હજારનું ટોળું ઊભું કરો એટલે ટોળાંના બીકે કોઈ બોલશે નહી. @23.44min. દત્તાત્રયે ડગલે ને પગલે ગુરુ બનાવ્યા તે વિષે સાંભળો. એક બહેન ચૂડીઓ પહેરીને સાંબેલું લઈને ખાંડી રહી છે એટલે એનો અવાજને રોકવા એક સિવાય બધી ચૂડીઓ ઉતારી દીધી, અવાજ બંધ થયો એટલે દતાત્રયે એને ગુરુ બનાવી કે "एकाकी विचरे यति: कुमार्या इव कङ्कणं" જેને યતિપણું કરવું હોય, ત્યાગીપણું જીવન જીવવું હોય એને એકલા રહેવું. એક માન્યતા એવી છે કે આખ્ખી દુનિયા ગુરુ છે, શરત એટલી છે કે, તમારામાં શિષ્યત્વ જાગ્યું છે? @26.30min. ૧૯૬૨નું યુદ્ધ અને સ્વામીજીમાં આવેલો વણાંક વિષે સાંભળો. ઈતિહાસ વાંચ્યો તો ખબર પડી કે આપણે અઢી હજાર વર્ષથી હારતા આવ્યા છીએ. કેમ? @30.29min. વિશ્વની અજાયબી ચાઈનાની ગ્રેટ વોલ વિષે સાંભળો. સ્વામીજીના યુદ્ધના બે પુસ્તકો ભારતમાં અંગ્રેજોના યુદ્ધો અને ભારતીય યુદ્ધોનો સંક્ષિપ્ત ઈતિહાસ વાંચો, આપણે કેમ હારતા રહ્યા એનો જવાબ મળી રહેશે. આક્રમણ વિના કદી પણ તમારા દેશની રક્ષા થઇ ન શકે. અમે સાધુઓ અઢી હજાર વર્ષથી લોકોની, દેશના ક્રીમ વર્ગની મહત્વકાંક્ષાને મારતા આવ્યા છીએ. આપણે હજારો તપસ્વીઓ, આચાર્યો, ભિક્ષુઓ પેદા કરી શક્યા પણ એક સિકંદર ન પેદા કરી શક્યા. આખા દેશને હિમાલય તરફ દોડતો કરી દીધો. @35.47min. ગુલામીના કારણો જાણ્યા પછી સ્વામીજીએ નક્કી કર્યું કે હું જ્યાં જ્યાં પ્રવચન કરવા જઈશ ત્યાં ત્યાં લોકોને માળા નહિ પકડાવું, તલવાર પકડાવીશ. જો શિવાજી મહારાજે તલવાર ન પકડી હોત અને માળા પકડી હોત તો મહારાષ્ટ્રની અને દેશની શું દશા થઇ હોત? @37.30min. કાશીમાં સ્વામીજી જેની પાસેથી ભણતા તેમનું ભારતના ત્રણ વીદ્વાનોમાંના નામ એવા સજ્જન બહુ જ્ઞાની પણ દુનિયાનું કશુજ જ્ઞાન નહિ, એ વિષે સાંભળો. કચ્છ-માંડવીમાં એક બહુ જ્ઞાની વેદાંતીની વાત સાંભળો. ધાર્મિક ક્ષેત્રના મોટા મોટા વિદ્વાનોને દુનિયાની કશી ખબર નથી હોતી એટલે દુનિયાને ગુમરાહ કરતા હોય છે. આ લોકો હજુ માને છે કે કરપાત્રી મહારાજે યજ્ઞ કર્યો એટલે ચાઈનાવાળા પાછા ચાલી ગયા.અને મિત્રોનો માણવા જેવો પ્રસાદ
Todayપ્રવીણ શાસ્ત્રીની વાર્તાઓ અને મિત્રોની પ્રકીર્ણ પ્રસાદી
બધું જ નવું. વિવિધ વાંચન રસથાળ. જાણે એક લોકપ્રિય મગેઝિન.
REVERSAL 28 પટેલબાપાના જ જિન્સ. પુત્ર વિનોદ અને પુત્ર વધુના રસિક સંવાદ. આપ પણ આપના જીવન સાથે આવી જ વાતો કરો છે? આ વાંચો તો જ જાણો.
વેદ ગાન આ સાંભળવા માટે બ્રાહ્મણ જે ધાર્મિક હોવું જરૂરી નથી. નાદ બ્રહ્મનો આનંદ એ પણ એક મેડિટેશન છે. શબ્દાર્થ સમજવાની પણ જરૂર નથી. બસ સાંભળતાં સાંભળતાં ઊઘી જાવ અગર પ્રભાતના વેદ તાલથી અંગોને ચેતનાશીલ કરો.
Tea-coffee mix આ એક ઉત્તમવાર્તા છે રીટાબેન ઠક્કરની. એમના બ્લોગમાંથી સાભાર રિબ્લોગ કરી છે. આપને જરૂર ગમશે.
પટેલીયાઓ વિફર્યા ! આ તો જે ઈ-મેઇલમાં જડ્યું તેને જ ગોઠવી દીધું. અને એમાં તો મારા બધા જ પટેલ મિત્રો અને મુરબ્બીઓ રિસાયા. એક બામણ નામે સુરેશકુમાર; એણે એવું એન્જિન્યરીંગ કર્યું કે હું ફસાયો અને એ હસતા રહ્યા.
સેપિઓસેક્સ્યુઅલ : બુદ્ધિથી સંભોગ તરફ../ પરેશ વ્યાસ નિરવરરવે-સહજ ભાવોના દ્યોતક બ્લોગમાંથી સાભાર રિબ્લોગ વિચારની નવી દિશા ઉધાડતો લેખ.
લિન્ક પર ક્લિક કરો, વાંચો. ગમ્યા ન ગમ્યાનો અભિપ્રાય આપો.
ફ્રેન્ડશિપ ડે નો આપનો મિત્ર પ્રવીણ શાસ્ત્રી.
2 responses to "વ્યક્તિને એકજ ગુરુ હોય છે પણ અહિ ગુરુઓ છે /Sachchidanandji"	pravinshastri	August 3, 2015 at 10:04 am	પ્રજ્ઞાબેન, આપનો ખુબ ખુબ આભાર. વર્ષો પહેલાં સચ્ચિદાનંદજીની વાતો સાંભળી હતી. પુસ્તકો મળતાં ન હતાં. એક વાર ન્યુ જર્સીમાં એમને સાંભળવાનો લાભ મળ્યો. નિવૃત્ત થયા પછી એમના થોડા પુસ્તકો વાંચ્યા અને હવે મારા એક મિત્ર શ્રી ભીખુભાઈ મિસ્ત્રી પ્રવચનોની ટૅઇપ ઈ-મેઇલ દ્વારા મોકલે છે. વાંચુ છુ. માણું છું. મારી નવલકથામાં પણ એઓ શ્રીના નામનો અને આધુનિક વિચાર ધારાનો ઉલ્લેખ કર્યો હતો.